Skolehjem

Skolehjem var en tidligere norsk institusjon eller anstalt som kombinerte barnehjem og skole, og som hadde til oppgave å forbedre barn og ungdom som hadde vist dårlig oppførsel eller var rammet av omsorgssvikt. Skolehjemmene ble tidvis også kalt redningshjem, forbedrings- og oppdragelsesanstalter eller 'offentlige skoler'. Skolehjemmene i Norge sto under Kirke- og undervisningsdepartementets tilsyn, med hjemmel i Lov av 6. juni 1896 om Behandlingen av forsømte Børn. I 1951 kom 'Spesialskoleloven', og skolene ble da etter hvert kalt spesialskoler. Noen få av skolehjemmene ble da overført til Sosialdepartementet fra 1. juli 1953, og fikk betegnelsen verneskoler. Dette gjaldt Bjerketun i Bærum og Bastøy (Foldin).

De mest kjente skolehjemmene i Norge var de statlig drevne guttehjemmene Toftes gave på Helgøya i Mjøsa, Ulfsnesøy oppdragelsesanstalt fem mil øst for Bergen, Lindøy utenfor Stavanger, Falstad skolehjem på Ekne ved Levanger i Nord-Trøndelag og Bastøy skolehjem i Oslofjorden, utenfor Horten.

Skolehjem i Norge
I 1948 var det til sammen 412 elevplasser for gutter, 177 for jenter.  I de påfølgende årene sank skolehjemsplassene ganske raskt i antall, blant annet som følge av at Toftes Gave ble nedlagt som skolehjem i 1949. I 1950 var det 347 barn i skolehjem. Til sammenligning var 893 barn plassert i barnehjem.

Nedenstående opplisting er ikke komplett. For en mer utførlig beskrivelse, se

Skolehjem for gutter
 Toftes gave, 1841-1949, opprinnelig opprettet i Oslo, men flyttet til Ullensaker i 1858 og til Helgøya i Mjøsa i 1876, drevet av staten fra 1896
 Ulfsnesøy skolehjem (Ulvsnesøy skole), 1881-1981, statlig 
 Lindøy utenfor Stavanger, opprettet 1888, statlig
 Falstad skolehjem, opprettet 1895, statlig
 Bastøy skolehjem (Foldin offentlige skole), 1898-1970, statlig
 Geitmyra (Gjetemyren) tvangskole, opprettet 1899, kommunal Oslo (Asker)
 Våk skolehjem, opprettet av Østfoldbyene i 1909
 Buskerud skolehjem, åpnet 1919, interkommunalt, statlig
 Eidsvoll optagelseshjem
 Våk skolehjem
 Fredrikstad guttehjem

Skolehjem for jenter
 Bærum skolehjem (Bjerketun behandlingshjem og skole, Bjerketun Psykiatriske Behandlingshjem og skole), statlig spesialskole etablert 1900
 Toten skolehjem, statlig
 Sletner skolehjem
 Trogstad skolehjem (Trogstad gard skolehjem), åpnet 1937, privat
 Åsgård skolehjem, åpnet 1942, statlig
 Hasselbakken skolehjem
 Kvithammer skolehjem
 Leira skolehjem (Ree skolehjem)

Skolehjem for funksjonshemmede
 Sophies Minde, Oslo

Se også
 Spesialskole
 Tvangsskole
 Barnehjem
 Barneasyl
 Arbeidshjem
 Stiftelsen Rettferd for Taperne
 Ungdomsfengsel

Referanser

Eksterne lenker
 Om skolehjemmene i NOU 2004: 23 «Barnehjem og spesialskoler under lupen»
 Beretning om Buskerud skolehjem og skolehjemstradisjonen
 VGs omtale av Yngvar Ustvedts bok «Djeveløya i Oslofjorden. Historien om Bastøy og andre straffeanstalter for slemme gutter» (2000)

Kategori:Norsk utdanningshistorie